《次韵斯远夜归自溪南之作》
宋代·赵蕃

忆昔曾闻南渡初，里人最赏白社徐。
君如竹林有隽子，我类犬子睎相如。
君子何翅一头出，李杜齐名真是溢。
唱酬纵许并流传，安有隋珠混燕石。
我今鬓发衰且残，君乃春秋富未阑。
后人纵使加讥弹，韩也固豪郊自寒。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。